 Madaxweynuhu waxa uu marxuumka ku sifeeyey Mujaahid ka baxay qaranka, door muhiimana ka soo qaatay haykalkii aas-aaska dawladnimada Somaliland, nabadayntii, dib u heshiisiintii iyo dib u dhiskii dalka, isagoo marxuumku 1991-kii noqday madaxii faraca badda, Madaxa waaxda Operation, iyo xisaabiyaha dekedda Berbera, kadibna noqday maareeye ku-xigeenka dekeda, wixii intaa ka danbeeyeyna ka mid ahaa khuburada ku xeel dheer arrimaha culuumta badda oo uu ka mid ahaa ilaa wakhtigan masuuliyiinta dekeda ka hawlgala. 